stanford-oval/wikipedia huggingface dataset:
Maui
Matkailu

Mauin maakunta ja saari on tunnettu trooppisista rannoistaan, kuten Kihei, Makena ja Wailea saaren eteläosissa. Saaren koillisosassa on Honolua Bay, joka tarjoaa surffaajille rannat. Osa saaren rannoista soveltuu myös kaikkeen aktiviteettiinselvennä. Saarella sijaitsee lentokenttä nimeltä Kahului. Saarella vieraili vuonna 2017 lähes 2,8 miljoonaa lentomatkailijaa. Ilmasto saarella on trooppinen ja lämpötila ympäri vuoden 21–27 celsiusastetta.
Matkailu > Tulivuori

Haleakalā on suuri ei-aktiivinen tulivuori saaren itäosassa Haleakalān kansallispuistossa. Se peittää saaresta jopa 75 prosenttia. Tulivuoren nimen suora käännös tarkoittaa ”auringon kotia”. Tulivuori ei ole kuitenkaan täysin sammunut, ja viimeinen tulivuoren purkaus oli vuonna 1790.
Haleakalān tulivuoren kraatteri.
Maui satelliittikuvassa.
Aiheesta muualla

Kuvia tai muita tiedostoja aiheesta Maui Wikimedia Commonsissa
Maui maakuntahallinto
Maui saari
Tatjana Jembahtova

| Mitalit> Maa:   Neuvostoliitto.Naisten maahockey. Olympialaiset  | Mitalit> Maa:   Neuvostoliitto.Naisten maahockey. Olympialaiset  | Mitalit> Maa:   Neuvostoliitto.Naisten maahockey. Olympialaiset  | Maa:   Neuvostoliitto> Naisten maahockey. |
| --- | --- | --- | --- |
|  Pronssia | Moskova 1980 |  |  |
Tatjana Stepanovna Jembahtova (ven. Татьяна Степановна Ембахтова, s. 17. tammikuuta 1956) on Neuvostoliittoa edustanut, kilpauransa päättänyt maahockeypelaaja ja olympiamitalisti.
Jembahtova kuului Neuvostoliiton naisten maajoukkueen kokoonpanoon Moskovan kesäolympialaisissa 1980, missä Neuvostoliitto voitti pronssia.
Merseyside

Merseyside
| --- | --- |
Sijainti:  Luoteis-Englanti Englanti Yhdistynyt kuningaskunta
Pääkaupunki:  Liverpool 
Pinta-ala:  647 km2  (2016) 
Hallinnolliset osat:  Knowsley (d) (käännä suomeksi) St Helens (d) Sefton (d) (käännä suomeksi) Wirral (d) Liverpool (d) (käännä suomeksi) 
Väkiluku:  1 430 000  as.  (2020) 
Asukastiheys:  2 218  as./km2  (2020)
Perustettu:  1. huhtikuuta 1974 
NUTS:  UKD5, UKD7 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Merseyside on metropolikreivikunta Luoteis-Englannissa Liverpoolin kaupungin ympäristössä. Kreivikunta on saanut nimensä sen läpi virtaavasta Merseyjoesta. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin viidelle metropolihallintopiirille. Vuonna 2020 kreivikunnan alueella arvioitiin elävän noin 1 430 000 ihmistä.
Merseyside muodostaa suuremman 2,2 miljoonan asukkaan Liverpoolin metropolialueen (Liverpool City Region) ydinalueen.
Hallinto

Merseysiden metropolikreivikunnan alueella sijaitsevat seuraavat hallinnolliset alueet:
| Hallinnon taso | Väkiluku (2020) | Lähde | Kartalla |  |
| --- | --- | --- | --- | --- |
| Liverpoolin kaupunki * | 500 000 |  | 1 |  |
| Seftonin metropolikaupunkipiiri * | 276 000 |  | 2 |  |
| Knowsleyn metropolikaupunkipiiri * | 152 000 |  | 3 |  |
| St. Helensin metropolikaupunkipiiri * | 181 000 |  | 4 |  |
| Wirralin metropolikaupunkipiiri * | 324 000 |  | 5 |  |
* Metropolikaupunkipiiri
Merseysiden aluehallinto
1. taso: Hallintopiirit
2. taso: Kunnat
Väestö

Vuonna 2020 Merseysiden metropolikreivikunnassa oli noin 1 430 000 asukasta ja seuraavat yli 20 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Liverpool | Liverpool | 590 000 |  |
| Birkenhead | Wirral | 146 000 |  |
| St. Helens | St. Helens | 105 000 |  |
| Southport | Sefton | 94 000 |  |
| Wallasey | Wirral | 61 000 |  |
| Bebington | Wirral | 58 000 |  |
| Bootle | Sefton | 53 000 |  |
| Crosby | Sefton | 50 000 |  |
| Kirkby | Knowsley | 44 000 |  |
| Prescot | Knowsley | 39 000 |  |
| Heswall | Wirral | 29 000 |  |
| Maghull | Sefton | 26 000 |  |
| Newton-le-Willows | St. Helens | 26 000 |  |
| Formby | Sefton | 23 000 |  |
Sławomir Skrzypek

Sławomir Skrzypek
Sławomir Stanisław Skrzypek (10. toukokuuta 1963 Katowice – 10. huhtikuuta 2010 Smolensk) oli Puolan keskuspankin johtaja. Hän sai surmansa Smolenskin lento-onnettomuudessa, jossa kuoli myös Puolan presidentti Lech Kaczyński ja 94 muuta ihmistä.
Käännös suomeksi
Marika Hackman

| Marika Hackman |
| --- | --- |
 Hackman esiintymässä vuonna 2015
Henkilötiedot
Syntynyt: 17. helmikuuta 1992 (ikä 32) Hampshire, Englanti, Yhdistynyt kuningaskunta
Ammatti:  laulaja-lauluntekijä
Muusikko
Laulukielet:  englanti
Aktiivisena:  2012–
Tyylilajit:  folkrock, vaihtoehtorock
Soittimet:  kitara, bassokitara, rummut
Levy-yhtiöt:  Transgressive, Dirty Hit
Aiheesta muualla
Kotisivut
  [ Muokkaa Wikidatassa ] [ ohje ]  
Marika Louise Hackman (s. 17. helmikuuta 1992 Hampshire, Englanti, Yhdistynyt kuningaskunta) on brittiläinen laulaja, multi-instrumentalisti ja lauluntekijä. Hänen isänsä on suomalainen. Hackman syntyi Hampshiressä, Englannissa ja kasvoi Selbornessa ja Devonissa. Hänen vanhempansa tapasivat töissään animaattoreina. Hackman on itseoppinut kitaristi, joka aloitti kitaransoiton opettelun 12-vuotiaana. Perheessä on muitakin musikaalisia, sillä hänen veljensä tuottaa tanssimusiikkia ja julkaisee materiaalia nimellä ”Hackman”. Marika Hackman sai stipendin Bedales Schooliin ja oli siellä 11-vuotiaasta 17-vuotiaaseen asti. Koulussa hän ystävystyi malli Cara Delevingnen kanssa. Yhdessä he muodostivat coverkappaleita esittävän lyhytikäisen yhtyeen, jossa Hackman soitti rumpuja, Delevingnen soittaessa kitaraa ja laulaessa. Hackman esiintyi Delevingnen helmikuun 2014 vaatemalliston juhlissa Mulberry Park Lanessa.
18-vuotiaana Hackman muutti Brightoniin, jossa hän opiskeli taidetta ja suunnitteli tutkinnon suorittamista kuvataiteesta. Hän päätti kuitenkin jatkaa musiikintekoa täysipäiväisesti. Nykyään Hackman asuu Lontoon East Endissä.
Diskografia > Studioalbumit

We Slept At Last (2015)
I’m Not Your Man (2017)
Any Human Friend (2019)
Covers (2020)
Bigh Sig (2024)
Diskografia > EP:t

Free Covers (2013)
That Iron Taste (2013)
Sugar Blind (2013)
Deaf Heat (2014)
Diskografia > Singlet

”You Come Down” (esikoissingle, 2012)
”Bath Is Black” (2013)
”Drown” (2014)
”Animal Fear” (2015)
”Ophelia” (2015)
”Next Year” (2015)
”Boyfriend” (2017)
”My Lover Cindy” (2017)
”Violet” (2017)
”Cigarette” (2017)
”I’m Not Where You Are” (2019)
”The One” (2019)
”I’m Not Where You Are” (acoustic) (2019)
”The One” (acoustic) (2019)
”All Night” (2019)
”Hand Solo” (acoustic) (2019)
”Any Human Friend” (2019)
”Blow (Rosa Let's Eat Grandma Rework)” (2020)
”Realiti” (2020)
”Between the Bars / All Night” (2020)
”Summerside” (2021)
”No Caffeine” (2023)
”Hanging” (2023)
”Slime” (2023)
”The Yellow Mile” (2024)
Diskografia > Musiikkivideot

”You Come Down” (2012)
”Cannibal” (2013)
”Bath Is Black” (2013)
”Drown” (2014)
”Animal Fear” (2015)
”Ophelia” (2015)
”Boyfriend” (2017)
”My Lover Cindy” (2017)
”Time’s Been Reckless” (2017)
Aiheesta muualla

Kuvia tai muita tiedostoja aiheesta Marika Hackman Wikimedia Commonsissa
Mekkojärvi (Kinnula)

| Mekkojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°15′19″N, 25°02′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskupuro:  Mekkopuro Markojärveen 
Järvinumero:  14.443.1.027
Mittaustietoja
Pinnankorkeus:  145,2 m  
Pituus:  490 m  
Leveys:  190 m  
Rantaviiva:  2,142 km  
Pinta-ala:  8,442 ha  
Tilavuus:  0,0002002 km³ 
Keskisyvyys:  2,37 m  
Suurin syvyys:  5,5 m  
Saaria:  ei saaria 
 fiMekkojärvi 
Mekkojärvi  on Keski-Suomessa Kinnulassa  Markokylän lähellä sijaitseva järvi.
Maantietoa

Järvi on 490 metriä pitkä, 190 metriä leveä, ja sen pinta-ala on 8,4 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 200 200 kuutiometriä. Sen keskisyvyys on 2,4 metriä ja suurin syvyys on 5,5 metriä. Sen rantaviivan pituus on 2,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Järven vedenpinnan korkeus on 145,2 metriä mpy.
Sławomir Kuczko

| Mitalit> Maa:   Puola.Miesten uinti.EM-kilpailut (pitkä rata)  | Mitalit> Maa:   Puola.Miesten uinti.EM-kilpailut (pitkä rata)  | Mitalit> Maa:   Puola.Miesten uinti.EM-kilpailut (pitkä rata)  | Maa:   Puola> Miesten uinti. |
| --- | --- | --- | --- |
|  Kultaa | Budapest 2006 | 200 m rintauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Trieste 2005 | 200 m rintauinti |  |
|  Hopeaa | Wien 2004 | 200 m rintauinti |  |
|  Hopeaa | Helsinki 2006 | 200 m rintauinti |  |
Sławomir Kuczko (s. 25. kesäkuuta 1985 Koszalin) on puolalainen uimari, joka kilpailee rintauinnissa.
Kuczkon uran suurin saavutus on 200 metrin rintauinnin Euroopan mestaruus pitkiltä radoilta Budapestistä 2006. Lyhyen radan EM-kilpailuissa hän on kyseiseltä matkalta saavuttanut kultaa vuonna 2005, hopeaa vuosina 2004 ja 2006.
Tapaen taistelu

Tapaen taisteluiksi kutsutaan kolmea taistelua, jotka käytiin Tapaessa, Daakiassa ensimmäisellä ja toisella vuosisadalla jaa.:
Vuoden 86 tai 87 Tapaen taistelu, jossa daakialaiset kukistivat Cornelius Fuscuksen johtaman roomalaisarmeijan
Vuoden 88 Tapaen taistelu, jossa Tettius Julianus kukisti daakialaiset
Vuoden 101 Tapaen taistelu, jossa Rooman keisari Trajanuksen johtama Rooman armeija löi Daakian kuningas Decebaluksen Daakian sotien aikana.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tapaen taistelu”, voi hakea sivunnimihaulla, laajalla sivunnimihaulla tai tekstihaulla.
Sweet Lorraine (vuoden 1928 kappale)

”Sweet Lorraine” on Cliff Burwellin säveltämä ja Mitchell Parishin sanoittama yhdysvaltalainen musiikkikappale vuodelta 1928.
Burwell soitti pianoa muun muassa Rudy Valléen yhtyeessä ja ”Sweet Lorraine” oli hänen ainoa hittisävellyksensä. Vallée nauhoitti kappaleen Heigh-Ho Yale Collegians -yhtyeensä kanssa vuonna 1928. Myös Jimmie Noone (1928), Isham Jones (1932), Joe Venuti (1933) ja Teddy Wilson (1935) nauhoittivat omat versionsa kappaleesta. Kappale on erittäin suosittu jazzmusiikissa ja siitä on tullut yksi tyylilajin standardeista.
Pianisti Nat King Cole tutustui Jimmie Noonen versioon kappaleesta nuorukaisena Chicagossa. Tarinan mukaan Colen ura laulajana alkoi vuonna 1938, kun juopunut asiakas vaati losangeleslaisessa yökerhossa pidetyssä konsertissa häntä laulamaan jotakin. Cole kieltäytyi, mutta yökerhon omistaja Bob Lewis komensi hänet laulamaan. Colen laulettua ”Sweet Lorrainen” Lewisin sanotaan asettaneen kruunun hänen päähänsä ja antaneensa hänelle lisänimen ”King” (”kuningas”).
Kappaleen rakenne on AABA. Sävellyksen A-osa on F-duurissa ja B-osa B-duurissa. Kvinttiympyrän mukaiset sointuvaihdokset ovat tärkeässä osassa kappaleen harmoniassa.
Sępólnon piirikunta

Sępólnon piirikunta (puol. powiat sępoleński) on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 41 056. Piirikunta jakautuu neljään maalaiskuntaan, jotka ovat Kamień Krajeński (sisältää Kamień Krajeńskin kaupungin), Sępólno Krajeńskie (sisältää hallintokeskus Sępólno Krajeńskien kaupungin), Sośno sekä Więcbork (sisältää Więcborkin kaupungin).
Sępólnon piirikunnan pinta-alasta arviolta 24,7 prosenttia oli metsän peitossa vuonna 2018.
Sępólnon piirikunnan työttömyysaste oli vuoden 2018 lopussa 11,6 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Sępólnon piirikunnassa oli 41 056 asukasta, joista täsmälleen 50 prosenttia naispuolisia ja 50 prosenttia miespuolisia. Puolan väestönlaskennassa 2011 väkiluvun laskettiin olevan 41 711 ja sen ennakoidaan vuoteen 2050 mennessä pienenevän 36 058 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,3 prosenttia, työikäisten 60,9 prosenttia ja eläkeikäisten 19,8 prosenttia väestön keski-iän ollessa 40,6 vuotta. Elävänä syntyi vuonna 2019 yhteensä 382 lasta.
Sweet Little Sixteen

| ”Sweet Little Sixteen” Chuck Berry |
| --- | --- | --- |

Singlen tiedot
 Albumilta: One Dozen Berrys
 B-puoli: ”Reelin’ and Rockin’”
 Julkaistu: tammikuu 1958
 Formaatti: vinyylilevy
 Tekijä(t): Chuck Berry
 Tuottaja(t): Leonard & Phil Chess
 Tyylilaji: rock and roll
 Kesto: 02.35
 Levy-yhtiö: Chess
Chuck Berryn muut singlet
| ”Rock and Roll Music” 1957 | ”Sweet Little Sixteen” 1958 | ”Johnny B. Goode” 1958 |
Sweet Little Sixteen on Chuck Berryn Chess-levy-yhtiölle tekemä kappale, joka nousi Yhdysvaltain listalla sijalle kaksi maaliskuussa 1958. Se oli Berryn neljäs Top 10 -hitti. Single oli Yhdysvaltain 1950-luvun Top 250 –tilastossa sijalla 242.
Kappale oli keskeisessä osassa Alan Freedin isännöimässä televisio-ohjelmassa The Big Beat ja toi Berrylle kultalevyn. Useat muut myöhemmät hitit muistuttivat tätä klassikkoa, kuten esimerkiksi The Beach Boys -yhtyeen ensimmäinen Top 10 –hitti ”Surfin’ U.S.A.”.
Yhdistyneessä kuningaskunnassa kappale oli Berryn ainoa Top 20 -hitti 1950-luvulla saavuttaen sijaluvun 16.
Marc Bergevin

| Marc Bergevin |
| --- | --- |

Henkilötiedot
Syntynyt: 11. elokuuta 1965 (ikä 59) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  93 kg
Pelinumero:  23
Pelaajaura
Pääsarjaura:  1984–2004
Seurat:  Chicago Blackhawks (NHL)  New York Islanders (NHL)  Hartford Whalers (NHL)  Tampa Bay Lightning (NHL)  Detroit Red Wings (NHL)  St. Louis Blues (NHL)  Pittsburgh Penguins (NHL)  Vancouver Canucks (NHL)
NHL-varaus:  59. varaus, 1983 Chicago Blackhawks
Marc Bergevin (s. 11. elokuuta 1965 Montreal) on kanadalainen uransa lopettanut jääkiekkoilija. Bergevin pelasi uransa aikana 20 kautta kahdeksassa eri NHL-joukkueessa. Bergevin on toiminut NHL-seura Montreal Canadiensin toimitusjohtajana vuodesta 2012 lähtien.
Pelaajaura > Seurajoukkueura > Uran alkuvuodet Blackhawksissa ja Islandersissa

Montrealissa syntynyt Bergevin varattiin vuoden 1983 NHL:n varaustilaisuudessa kolmannella kierroksella Chicago Blackhawksiin (Black Hawks). Juniorina hän pelasi Chicoutimi Saguenéensissa QMJHL:llää. Kaudeksi 1984–1985 Bergevin siirtyi Blackhawksiin ja pelasi seuraavat viisi kautta. Viiden kauden jälkeen Bergevin siirtyi pelaajakaupassa New York Islandersiin, mutta peliaika New Yorkissa jäi vähäiseksi. Suurimman osan urastaan Islandersin organisaatiossa hän pelasi Islandersin farmijoukkue Springfield Indiansissa, jossa Bergevin johdatti Indiansin kahteen perättäiseen Calder Cupin voittoon vuosina 1990 ja 1991.
Pelaajaura > Seurajoukkueura > Ura uuteen nousuun Hartfordissa

Islanders kauppasi Bergevin vuonna 1991 Hartford Whalersiin 5. kierroksen varausvuoroa vastaan. Whalersissa Bergevin nousi vakiokokoonpanoon. Seuraavalla kaudella 1991–1992 Whalersissa Bergevin teki koko uransa tilastollisesti parhaat pisteet. Kauden aikana hän teki seitsemän maalia ja antoi 17 maalin johtanutta syöttöä. Onnistuneen kauden jälkeen Bergevin siirtyi vapaana agenttina NHL-sarjaan juuri liittyneeseen Tampa Bay Lightningin joukkueeseen. Kokenut Bergevin nousi nopeasti nuoren organisaation tärkeimpien runkopelaajien joukkoon. Hyvät otteet runkosarjassa havaittiin myös Kanadan maajoukkueessa. Bergevin valittiin Kanadan joukkueeseen vuoden 1994 maailmanmestaruuskilpailuihin, jossa Kanada voitti maailmanmestaruuden. Bergevin ura Tampa Bay Lightningin riveissä jatkui vielä kaksi kautta. Kaudeksi 1995–1996 Bergevin kaupattiin in riveihin. Bergevin pelasi kauden aikana paljon Paul Coffeyn pakkiparina varmistavana puolustajana Coffeyn noustessa tukemaan hyökkäyksiä. Detroit pelasi alkukauden erinomaisesti ja voitti runkosarjan selvällä piste-erolla voittaen Presidents’ Trophyn. Detroitin joukkueessa Bergevin eteni pääsi ensimmäistä kertaa pudotuspelien toiselle kierrokselle. Detroit kuitenkin hävisi läntisen konferenssin finaalisarjassa Colorado Avalanchelle otteluvoitoin 4–2. Lopulta Avalanche eteni aina Stanley Cup-voittoon asti.
Pelaajaura > Seurajoukkueura > Vuodet St. Louisissa

Seuraavalla kaudella 1996–1997 Bergevin siirtyi rajoittamattomana vapaana agenttina St. Louis Bluesiin, joka kuului Detroitin tavoin läntisen konferenssin kärkijoukkueisiin. Bergevin nousi Bluesissa tärkeäksi runkopelaajaksi. Bergevin edusti Bluesia kaikkiaan neljän kauden ajan. Joukkue ei kuitenkaan onnistunut kertaakaan pääsemään pudostuspeleissä toista pudotuspelikierrosta korkeammalle. Kaudella 1999–2000 St. Louis Blues pelasi pudostuspelien ensimmäisellä kierroksella San Jose Sharksia vastaan. Pudotuspelisarja muistetaan erityisesti Marc Bergevin tekemästä omasta maalista. Bergevin yritti heittää kiekkoa pois oman maalin edestä, mutta epäonnekseen Bergevin heittämä kiekko päätyi suoraan Bluesin omaan maaliin yllätäen täysin maalivahti Roman Turekin.
Pelaajaura > Seurajoukkueura > Peliuran viimeiset vuodet 2000–2004

Marc Bergevin uran todelliset kiertolaisvuodet alkoivat kaudella 2000–2001, kun hän siirtyi Bluesista Pittsburgh Penguinsin riveihin. Pittsburghin joukkueessa pelatessaan Bergevin pelasi uransa 1000 NHL:n runkosarjaottelun 13. tammikuuta 2001 New York Islandersia vastaan. Seuraavaksi kaudeksi 2001–2002 Bergevin palasi jälleen St. Louis Bluesin riveihin. Seuraavalla kaudella 2002–2003 Bergevin pelasi ensin Pittsburgh Penguinsissa ja loppukaudella yhden ottelun Tampa Bay Lightningin riveissä. Uransa viimeisen kauden 2003–2004 Bergevin aloitti jälleen Pittsburgh Penguinsissa, mutta hänet kaupattiin runkosarjan loppuhetkillä Vancouver Canucksiin yhtä varausvuoroa vastaan.. Canucksissa Bergevin pääsi vielä pelaamaan viiden vuoden tauon jälkeen NHL:n pudotuspelejä. Vancouver Canucksin kausi päättyi kuitenkin jo ensimmäisellä kierroksella Calgary Flamesin voittaessa pudostuspelisarjan otteluvoitoin 4–3. Uran viimeisten vuosien aikana tapahtuneiden loukkaantumisen takia Marc Bergevin päätti lopettaa peliuransa 39-vuotiaana kauden 2003–2004 jälkeen. Pitkästä urasta huolimatta Marc Bergevin ei koskaan voittanut pelaajaurallaan Stanley Cup-mestaruutta.
Pelaajaura > Maajoukkueura

| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Milano 1994 | jääkiekko |  |
Marc Bergevin valittiin Kanadan maajoukkueeseen vuoden 1994 maailmanmestaruuskilpailuihin, jotka järjestettiin Italiassa. Kanada eteni turnauksessa aina finaaliin asti, jossa Kanada voitti Suomen rangaistuslaukauskilpailussa 2–1 (3–2 rl). Bergevin pelasi turnauksessa kaikissa kahdeksassa Kanadan ottelussa tehopisteittä.
Pelityyli

Marc Bergevin tuli tunnetuksi NHL-uransa aikana nimenomaisesti kookkaana ja voimakkaana puolustavana puolustajana. Puolustuspään erityisosajan hyökkäyspään tehot jäivät tämän takia usein vähäisiksi. Pelaamissaan 1191 NHL:n runkosarjaottelussa Bergevin teki 36 maalia ja antoi 145 maaliin johtanutta syöttöä eli yhteensä 181 tehopistettä. Bergevin ehti uransa aikana pelata kahdeksassa eri NHL-joukkueessa sekä pari kautta farmiliigoissa.  Puolustavaksi puolustajaksi Bergevin ei kuitenkaan ollut erityisen jäähyherkkä pelaaja.  Bergevin koko uran jäähymäärä jäikin vain 1090 minuuttiin. Toisaalta Bergevin pystyi tarvittaessa myös tappelemaan. Bergevin onnistui kuitenkin luomaan pitkän uran kovan työmoraalinsa ansiosta. Bergevin pystyi säilyttämään hyvän asenteensa, vaikka ei päässytkään aina pelaamaan. Puolustavan puolustajan roolin ohella Marc Bergevin tuli tunnetuksi NHL:ssä hyvänä pukukoppipelaajana ja hauskuuttajana. Bergevin muistetaan erityisesti hänen tekemistään kepposista.
Peliuran jälkeen

Peliuran päättymisen jälkeen Marc Bergevin aloitti Chicago Blackhawksin kykyjenetsijänä. Kaudella 2008–2009 Bergevin siirtyi Blackhawksin joukkueen apuvalmentajaksi. Kesäkuussa 2009 Bergevin valittiin Blackhawksin johtoryhmään tehtävänimekkeellä Director of Player Personnel. Kaudella 2009–2010 Chicago Blackhawks voitti pitkästä aikaa Stanley Cupin ja Marc Bergevin sai myös nimensä Stanley Cup pokaaliin. Kesäkuussa 2011 Bergevin nimitettiin Chicago Blackhawksin varatoimitusjohtajaksi. Toukokuussa 2012 Marc Bergevin nimitettiin Pierre Gauthierin tilalle Montreal Canadiensin uudeksi toimitusjohtajaksi.
Saavutukset

Calder Cup 1990 (Springfield Indians)
Calder Cup 1991 (Springfield Indians)
Jääkiekon maailmanmestaruus 1994 (Kanada)
Stanley Cup 2010 (Chicago Blackhawks, Director of Player Personnel)
Mašhad

| Mašhad |
| --- | --- |

 Mašhad
 Koordinaatit: 36.287°N, 59.614°E 
Valtio:  Iran
Provinssi:  Razavi Khorasan
Korkeus:  noin 1 000 m
Väkiluku (2011)  ():  2 766 258
Aikavyöhyke:  UTC+3:30
 
 www.mashhad.ir 
Infobox OKVirheellinen NIMI-arvo: 
Mašhad (pers. ‏مشهد‎; myös muodossa Mashad, Meshed, Meshhed) on Iranin toiseksi suurin kaupunki yli 2,7 miljoonalla asukkaallaan (2011). Mašhad sijaitsee Kashaf-joen laaksossa lähellä Turkmenistanin rajaa, noin 850 kilometriä Teheranista itään. Se on Khorāsān-e Razavin provinssin pääkaupunki. Mašhad on myös yksi šiialaisuuden pyhimmistä kaupungeista.
Maantiede

Mašhad sijaitsee maan itäosassa ja on siksi ollut perinteisesti naaourimaiden kanssa käydyn kaupan keskus.
Mašhad sijaitsee laaksossa kahden vuorijonon välissä, Kashaf-joen laaksossa. Vuorten rinteisiin on porattu tunneleita ja kanavia joidan avullla kaupunki saa pohjavettä. Metropolialue on alttiina maanjäristyksille.
Ilmastollisesti Mašhad on puoliaavikkoa. Talvella on pientä pakkasta, kesän korkeimmat lämpötilat ovat noin 35 astetta.
Historia

Mašhad perustettiin noin vuonna 823, ja kaupungin nimi juontuu arabiasta (mašhad-i-riza on suomeksi marttyyrikuoleman paikka). Nimi viittaa šiialaisuuden kahdeksannen imaamin Alī al-Riḍā kuolemaan vuonna 818. Šiialaisten mukaan hänet myrkytettiin tuolla paikalla kalifi Al Ma'munin käskystä. Sitä ennen paikalla oli sijainnut Sanabadin kylä.
Imaami Alī al-Riḍān mausoleumi on tärkeä pyhiinvaelluskohde, jossa käy vuosittain yli 20 miljoonaa uskovaista. Kaupunkiin hyökkääjät ovat vaurioittaneet sitä usein, ja se on uudelleenrakennettu monta kertaa. Suurimman loistonsa se sai Safavidien hallitsijasuvun aikana.
Mašhad oli koko Iranin pääkaupunki Nadir Šahin aikana vuodesta 1736 vuoteen 1747.
Mašhadin väkiluku on kehittynyt seuraavasti: 241 989 (1956), 409 616 (1966), 667 770 (1976), 1 463 508 (1986), 1 759 155 (1991), 1 887 405 (1996), 2 427 316 (2006) ja 2 766 258 (2011).
Liikenne

Mašhadin kansainvälinen lentoasema palvelee sekä siviili- että sotilasliikennettä. 1. syyskuuta 2006 venäläisvalmisteinen Tupolev Tu-154 -matkustajakone suistui kiitotieltä laskeutuessaan Mašhadiin. Koneen 147 matkustajasta 29 kuoli.
Kaupungissa toimii metro ja kaksi kevytraitiotielinjaa.
Urheilu

Kaupungilla on kolme joukkuetta Iranin korkeimmalla sarjatasolla: Siah Jamegan F.C., Shahr Khodro F.C. ja Abumoslem F.C..
Aiheesta muualla

Kuvia tai muita tiedostoja aiheesta Mašhad Wikimedia Commonsissa
Suomen rautateiden merkit ja opasteet

Suomen rautateiden merkit ja opasteet käsittävät turvalaitteisiin kytketyt visuaaliset opastimet, käsiopasteet sekä radanvarren kiinteät merkit.
Yleistä

Suomen rataverkolla käytetyt kiinteät merkit välittävät tietoa muun muassa radan suurimmasta sallitusta nopeudesta junien veturinkuljettajille ja muun liikkuvan kaluston kuljettajille.
Merkit ovat kokeneet uudistuksia muun muassa vuonna 1952, 1969, 1996 ja 2005 junaturvallisuussääntöjen uudistuessa. Radan merkit määritellään Väyläviraston Ratateknisten ohjeiden osassa ”Radan merkit ja merkinnät”.